Саурықсай мұздығы

Саурықсай –  Теріскей Алатауының сілемі, Меридиан жотасының батыс беткейіндегі күрделі
аңғарлық мұздық. 

 Географиялық орны 
Алматы облысы Райымбек ауданында орналасқан. Мұздықты 1915 жылы геолог В.В.Резниченко ашқан. Мұздықтан Байынқол өзенінің сол саласы – Саурықсай өзені бастау алады.

 Сипаты 
Ұзындығы 5,1 км, оның ішінде ашық жері 4,8 км. Жалпы ауданы 7,9 км², мұзқар (фирн) алаңы 4,2 км², ашық жатқан тілі
3,5 км², борпылдақ жыныстар жапқан бөлігі 0,2 км². Мұзқар сызығы 3920 м биіктікте, мұздықтың ашық жатқан
тілі 3480 м биіктікте аяқталады. Орташа қалыңдығы 76 м, көлемі 0,6 км³.Қазақ Совет Энциклопедиясы. Алматы қаласы, 1977 ж. 10-том, Самал Жел-Тегене. 61-бет 

 Дереккөздер 

Санат:Алматы облысы мұздықтары
Санат:Теріскей Алатауы